钦定古今图书集成/历象汇编/庶征典/第172卷 > 《管窥辑要》 > 后汉
## 钦定古今图书集成/历象汇编/庶征典/第172卷 > 《管窥辑要》 > 后汉

### 桓帝延熹五年惊马逸象突入宫殿

按《后汉书。桓帝本纪》不载。　按《五行志》，“桓帝延熹五
年四月，惊马逸象突入宫殿。”近马祸也。是时桓帝政
衰缺。

### 灵帝光和元年马生人

按《后汉书灵帝本纪》：“光和元年，京师马生人。”　按《五
行志》，灵帝光和元年，司徒长史冯巡马生人。京房《易
传》曰：“上亡天子，诸侯相伐，厥妖马生人。”后冯巡迁甘
陵相，黄巾初起，为所残杀，而国家亦四面受敌。其后
关东州郡各举义兵，卒相攻伐，天子西移，王政隔塞。
其占与京房同。

光和　年，雒阳马啮杀人。

按《后汉书。灵帝本纪》。不载。　按《五行志》。“光和中。雒阳
水西桥民马逸走。遂啮杀人。是时公卿大臣及左右。
数有被诛者。”